“เงินบาท” ปิด 37.80 บ. อ่อนค่าต่อเนื่อง แนะจับตาบอนด์ยีลด์สหรัฐ
“เงินบาท” ปิด 37.80 บ. อ่อนค่าต่อเนื่องจากช่วงเช้า แนะจับตาทิศทางอัตราผลตอบแทนพันธบัตรสหรัฐฯ คาดพรุ่งนี้เคลื่อนไหวในกรอบ 37.65-37.90 บ.
“เงินบาท” ปิด 37.80 บ. อ่อนค่าต่อเนื่องจากช่วงเช้า แนะจับตาทิศทางอัตราผลตอบแทนพันธบัตรสหรัฐฯ คาดพรุ่งนี้เคลื่อนไหวในกรอบ 37.65-37.90 บ.
26 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้ อยู่ที่ระดับ 37.80 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 37.73 บาท/ดอลลาร์ โดยระหว่างวันเงินบาทเคลื่อนไหวในกรอบ 37.63-37.88 บาท/ดอลลาร์ เงินบาทยังคงอยู่ในระดับอ่อนค่าในรอบ 16 ปี บาทอ่อนค่าเช่นเดียวกับสกุลเงินในภูมิภาค โดยภาพรวมในตลาดปิดรับความเสี่ยงเข้าถือสกุลเงินดอลลาร์
“วันนี้เงินยูโรอ่อนค่าที่สุดในรอบ 20 ปี เนื่องจากมีความกังวลเรื่องเศรษฐกิจในฝั่งยุโรป และผลการเลือกตั้งของประเทศอิตาลี อาจส่งผลต่อความเชื่อมั่น ความเป็นเอกภาพของยุโรป” นักบริหารเงิน ระบุ
ทั้งนี้นักบริหารเงิน คาดว่า พรุ่งนี้เงินบาทจะเคลื่อนไหวในกรอบ 37.65-37.90 บาท/ดอลลาร์ โดยปัจจัยที่ต้องติดตามช่วงนี้ คือ ทิศทางอัตราผลตอบแทนพันธบัตรสหรัฐฯ